**KONKURS**

**Konkurs za podnošenje ponuda za Model snabdevanja za KFKJ**

Kosovski fond za kreditno jemstvo (KFKJ) namerava da nabavi Model snabdevanja. KFKJ je pripremio Prijavu za podnošenje predloga (PPP) za tražene usluge i poziva sve kvalifikovane ponuđače koje su stručna privredna društva registrovana na Kosovu ili u inostranstvu da se prijave.

Neophodno je da predlagač u svojoj prijavi jasno pokaže da ispunjava sledeće obavezne kriterijume:

* Predlagač predlog mora da dostavi na predviđeno mesto pre isteka roka.
* Predlagač mora da dokaže svoju poslovnu registraciju u skladu sa merodavnim pravom.
* Predlagač bi trebalo da poseduje stručno znanje u bankarskom sektoru i finansijama.
* Predlagač bi trebalo da poseduje iskustvo u izradi ECL modela, poželjno u finansijskom sektoru na Kosovu.
* Predlagač bi trebalo da navede reference svog ranijeg iskustva u izradi ECL modela.
* Predlagač mora da bude dobro poznato privredno društvo koje pruža usluge finansijske analize sa ustanovljenom reputacijom i dugoročnim dokazanim iskustvom.
* Predlagač bi trebalo da bude u stanju da dostavi dokaze o licenci, sertifikaciji i validaciji finansijskih alatki, posebno da je ispoštovan IFRS 9.

Predlagač koji ne zadovoljava gore navedene kriterijume biće isključen iz daljeg razmatranja u postupku ocenjivanja.

Zainteresovani ponuđači koji zadovoljavaju kriterijume kvalifikacije pozvani su da dostave svoje predloge i svu srodnu dokumentaciju o izvršenju zadatka prema uputstvima iz PPP. KFKJ nije odgovoran za troškove nastale u vezi sa pripremom ili dostavljanjem ponude.

Rokovi su sledeći:

* Rok za traženje PPP: **03.08.2020. god. u 15.00 časova**
* Rok za podnošenje pitanja: **06.08.2020. god. u 15.00 časova**
* Rok za dostavljanje predloga: **11.08.2020. god. u 15.00 časova**

PPP se može zatražiti samo slanjem e-pošte na procurement@fondikgk.org. E-pošta mora da sadrži:

* naziv privrednog društva, zvanično sedište, broj telefona, adresu e-pošte i veb-sajt;
* ime lica odgovornog za kontakt/vezu za PPP u privrednom društvu, zvanje, adresu e-pošte i broj telefona;
* adresu e-pošte na koju treba poslati PPP u slučaju da se razlikuje od adrese e-pošte lica za kontakt/vezu.